b'\n_START_ARTICLE_\nTokipona\n_START_PARAGRAPH_\nTokipona er et kunstsprog udviklet af Sonja Elen Kisa. Det blev f\xc3\xb8rste gang offentliggjort p\xc3\xa5 Internettet i sommeren 2001. Toki betyder sprog p\xc3\xa5 dette sprog._NEWLINE_Det er meningen, at det skal kunne udtrykke f\xc3\xb8lelser og behov og simplificere tankegangen hos dem, der anvender det b\xc3\xa5de som sjov og afstressning._NEWLINE_Sproget best\xc3\xa5r af 17 bogstaver og har 118 ordr\xc3\xb8dder, der kombineres p\xc3\xa5 forskellig vis til at danne de mest n\xc3\xb8dvendige begreber._NEWLINE_De eneste talord er wan, tu, mute \xe2\x80\x93 en, to, mange \xe2\x80\x93 hvilket viser sprogets begr\xc3\xa6nsning og ide, at det er beregnet til at kommunikere p\xc3\xa5 enkel vis._NEWLINE_Teoretisk set kunne det anvendes som basalt sprog p\xc3\xa5 udlandsrejser hvis alle kunne det, anvendbart til hotel, restaurant, taxa og butikker i kombination med skrevne tal, kort og kalendere, men det er ikke ment som et internationalt hj\xc3\xa6lpesprog, snarere dannet p\xc3\xa5 baggrund af den taoistiske filosofi.'